CELEX: 62010TN0555
Language: fi
Date: 2010-12-03 00:00:00
Title: Asia T-555/10: Kanne 3.12.2010 — JBF RAK v. neuvosto

29.1.2011   
            
            
               FI
            
            
               Euroopan unionin virallinen lehti
            
            
               C 30/54
            
         Kanne 3.12.2010 — JBF RAK v. neuvosto
   (Asia T-555/10)
   ()
   2011/C 30/96
   Oikeudenkäyntikieli: englanti
   
      Asianosaiset
   
   
      Kantaja: JBF RAK LLC, Al Jazeerah Al Hamra, Ras Al Khaimah, Yhdistyneet arabiemiirikunnat (edustaja: asianajaja B. Servais)
   
      Vastaaja: Euroopan unionin neuvosto
   
      Vaatimukset
   
   
               —
            
            
               lopullisen tasoitustullin käyttöönotosta ja väliaikaisen tullin lopullisesta kantamisesta tietyn Iranista, Pakistanista ja Yhdistyneistä arabiemiirikunnista peräisin olevan polyeteenitereftalaatin tuonnissa 27.9.2010 annettu neuvoston täytäntöönpanoasetus (EU) N:o 857/2010 (1) on kumottava
            
         
               —
            
            
               neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan neuvosto rikkoi neuvoston asetuksen (EY) N:o 597/2009 (2) 15 artiklan 1 kohtaa sikäli kuin se jätti huomiotta sen, että raaka-aineiden maahantuontiin Saudi Arabian kuningaskunnasta ei sovellettu tuontitulleja, minkä vuoksi se teki virheen tukimarginaalin laskennassa. Kantaja väittää, että esillä olevassa asiassa neuvosto ei
               
                           —
                        
                        
                           vahvistanut asianmukaisesti tasoitustoimenpiteiden käyttöönoton mahdollistavien tukien määrää, koska se ei ottanut huomioon tulliliiton olemassaoloa Persianlahden yhteistyöneuvoston (Gulf Cooperation Council) jäsenten välillä
                        
                     
                           —
                        
                        
                           ottanut huomioon tällaisen tulliliiton vaikutusta tasoitustoimenpiteiden käyttöönoton mahdollistavien tukien määrään.
                        
                     Kantaja väittää näin ollen, että tasoitustulli ylittää tutkimuksessa vahvistetun tasoitustoimenpiteiden käyttöönoton mahdollistavan tuen määrän.
            
         
               2)
            
            
               Toinen kanneperuste, jonka mukaan neuvosto rikkoi neuvoston asetuksen (EY) N:o 597/2009 30 artiklan 5 kohtaa, koska se kieltäytyi ottamasta huomioon kantajan ajallaan esittämiä huomautuksia 5.8.2010.
            
         
               3)
            
            
               Kolmas kanneperuste, jonka mukaan neuvosto rikkoi neuvoston asetuksen (EY) N:o 597/2009 11 artiklan 8 kohtaa, koska se ei tutkinut kantajan 5.8.2010 esittämien tietojen oikeellisuutta.
            
         
               4)
            
            
               Neljäs kanneperuste, jonka mukaan neuvosto loukkasi hyvän hallinnon periaatetta, koska se antoi riidanalaisen asetuksen ottamatta huomion kaikkia käytössään olevia tietoja.
            
         
      (1)  EUVL L 254, s. 10
   
      (2)  Muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11.6.2009 annettu neuvoston asetus (EY) N:o 597/2009 (EUVL L 188, s. 93)